Ilmoitus Kiinan kansantasavallasta peräisin olevan muokkaamattoman ja seostamattoman magnesiumin tuonnissa voimassa olevista polkumyyntitoimenpiteistä



Virallinen lehti nro C 230 , 27/09/2002 s. 0002 - 0002



Ilmoitus Kiinan kansantasavallasta peräisin olevan muokkaamattoman ja seostamattoman magnesiumin tuonnissa voimassa olevista polkumyyntitoimenpiteistä (2002/C 230/02) Comité de Liaison des Industries de Ferro-Alliages (Euro Alliages) peruutti 18. kesäkuuta 2002 virallisesti valituksensa ainoan tiedossa olevan yhteisön muokkaamattoman ja seostamattoman magnesiumin tuottajan, ranskalaisen Pechiney Electrométallurgien puolesta. 1. Tuote ja voimassa olevat toimenpiteet Tarkasteltavana oleva tuote on Kiinan kansantasavallasta peräisin oleva muokkaamaton ja seostamaton magnesium, joka luokitellaan nykyisin CN-koodeihin 8104 11 00 ja ex 8104 19 00. Nämä CN-koodit annetaan ainoastaan ohjeellisina. Tällä hetkellä voimassa oleva toimenpide on neuvoston asetuksella (EY) N:o 2402/98(1) käyttöön otettu lopullinen polkumyyntitulli. 2. Viimeaikaiset tapahtumat Valituksen tekijä väittää, että koska ainoa tiedossa oleva yhteisön tuottaja on lopettanut tuotantonsa, voimassa olevat toimenpiteet eivät ole enää tarpeellisia. Sen vuoksi toimenpiteet olisi kumottava. 3. Vireillä oleva välivaiheen tarkastelu Asetuksen (EY) N:o 384/96(2) 11 artiklan 3 kohdan mukainen välivaiheen osittainen tarkastelu(3) pantiin vireille kesäkuussa 2002. Tarkastelu rajataan voimassa olevien toimenpiteiden asianmukaisuuden tutkimiseen. Jos toimenpiteet kumotaan, edellä mainittu tarkastelu päätetään myös. 4. Menettely Neuvoston asetuksen (EY) N:o 384/96, jäljempänä "perusasetus", 11 ja 21 artiklan mukaisesti päätetään, onko polkumyyntitoimenpiteiden kumoaminen oikeutettua. Tästä syystä asianomaiset osapuolet voivat 40 päivän kuluessa tämän ilmoituksen julkaisemisesta Euroopan yhteisöjen virallisessa lehdessä ilmoittautua ja toimittaa komissiolle tietoja niitä tukevine näyttöineen. Komissio voi lisäksi kuulla asianomaisia osapuolia, jos ne pyytävät sitä ja osoittavat, että niiden kuulemiseen on olemassa erityisiä syitä. Tämä pyyntö on esitettävä edellä mainitussa määräajassa. Asianomaisten osapuolten on esitettävä kaikki huomautuksensa ja pyyntönsä kirjallisina (ei sähköisessä muodossa, ellei toisin ilmoiteta) ja niissä on oltava asianomaisen osapuolen nimi, osoite, sähköpostiosoite, puhelinnumero ja faksi- ja/tai teleksinumero. Komission osoite: European Commission Directorate-General for Trade Directorate B Office: J-79 05/16 B - 1049 Bruxelles/Brussel Faksi (32-2) 295 65 05 Teleksi COMEU B 21877. 5. Yhteistyöstä kieltäytyminen Jos asianomainen osapuoli kieltäytyy antamasta tai ei muutoin toimita tarvittavia tietoja määräajassa tai merkittävällä tavalla vaikeuttaa tutkimusta, päätelmät, jotka voivat olla myönteisiä tai kielteisiä, voidaan tehdä käytettävissä olevien tietojen perusteella perusasetuksen 18 artiklan mukaisesti. Jos asianomaisen osapuolen todetaan toimittaneen vääriä tai harhaanjohtavia tietoja, näitä tietoja ei oteta huomioon ja niiden sijasta voidaan käyttää käytettävissä olevia tietoja. (1) EYVL L 298, 7.11.1998, s. 1, asetus sellaisena kuin se on viimeksi muutettuna asetuksella (EY) N:o 2788/2000 (EYVL L 324, 21.12.2000, s. 4). (2) EYVL L 56, 6.3.1996, s. 1, asetus sellaisena kuin se on viimeksi muutettuna asetuksella (EY) N:o 2238/2000 (EYVL L 257, 11.10.2000, s. 2). (3) EYVL C 140, 13.6.2002, s. 14